Ratan Tata
ఉద్వాసనకు ముందే రాజీనామా చేయాలని కోరాం
ముంబై, జనవరి 10: టాటాసన్స్‌ఛైర్మన్‌గా తొలగించే ముందు సైరస్‌మిస్త్రీకి స్వయంగా రాజీనామా చేయాలని సూచించామని రతన్‌టాటా ఆధ్వర్యం లోని టాటాసన్స్‌ కంపెనీ నేషనల్‌ కంపెనీ లా ట్రిబ్యునల్‌ముందు తన వివరణ ఇచ్చింది. అందు వల్లనే మెజార్టీ ఓట్ల సాయంతో సైరస్‌ మిస్త్రీని తొల గించాల్సి వచ్చిందని టాటాసన్స్‌ ట్రిబ్యునల్‌కు తన వివరణఇచ్చింది. మొత్తం తొమ్మి ది మంది డైరెక్టర్లలో ఏడుగురు మిస్త్రీని మార్చాలని ప్రతిపాదిం చారని, వీరిలో ఫరీదా కంభాటా సమావేశానికి హాజరుకాలేదని వివరించింది. మిస్త్రీ ఓటింగ్‌కు అర్హతలేదని అందువల్లనే మెజార్టీ ఓటింగ్‌ సాయంతో మిస్త్రీని తొల గించక తప్పలేదని టాటాసన్స్‌ వివరించింది. ఓటింగ్‌కుముందే టాటాసన్స్‌ మాజీ ఛైర్మన్‌ రతన్‌ టాటా, డైరెక్టర్‌ నితిన్‌ నోహ్రియా లు వ్యక్తిగతంగా సైరస్‌మిస్త్రీతో చర్చలుజరిపి రాజీనామా చేయా లని కోరారని అయితే అందుకు మిస్త్రీ ఎగ్జిక్యూటివ్‌ ఛైర్మన్‌గా రాజీనామా చేసేందుకు నిరాకరించారని తన 204 పేజీల అఫిడవిట్‌లో వివరించింది. మిస్త్రీ తొలగింపు నిర్ణయం అప్పటికప్పుడు ఆకస్మికంగా తీసుకున్నది కానేకాదని, వరుసవెంబడి జరిగిన సంఘటనలతో టాటాగ్రూప్‌ ప్రతిష్ట, నైతిక విలువ లను పరిరక్షించేందుకు ఈ చర్యలు తప్పలేదని టాటాసన్స్‌ వివరించింది.
ఆయన హయాం నాలు గేళ్లలో అనేక సంఘటనలు చోటుచేసుకున్నాయని, దానివల్లనే ఆయన నాయకత్వం సమర్ధంగా లేదని భావించాల్సి వచ్చిందన్నారు. మూలధన కేటాయిం పుల నిర్ణయాలు, సమస్యల పరిష్కారంలో మంద గమనం, వ్యూహాత్మక ప్రణాళిక, బిజినెస్‌ ప్రణాళి కలు వంటివి అనుకున్నస్థాయిలో లేవని టాటాసన్స్‌ వివరించింది. టాటాగ్రూప్‌లోని ఇతర మేజర్‌ కంపె నీల్లో మిస్త్రీ వ్యూహాత్మకంగా వ్యవహరించి టాటా సన్స్‌ డైరెక్టర్ల పాత్రను తగ్గించారని ఆరోపించింది. అనేక కంపెనీల్లో టాటాసన్స్‌ డైరెక్టర్లు రిటైర్‌ అయి నప్పటికీ మిస్త్రీ తిరిగి నియామకాలు చేయ లేదని, టాటాసన్స్‌ ప్రతినిధులనే నియమిం చలేదని టాటాకంపెనీల బోర్డుల్లో టాటాసన్స్‌ కు ప్రాతినిధ్యం లేకుండాచేయాలన్నదే ఆయన వ్యూహంగా భావించాల్సి వచ్చిందని వివరిం చింది. అనేకకేసుల్లో మిస్త్రీ టాటాసన్స్‌కు తానే ఏకైక అసాధారణ డైరెక్టరు అన్నట్లు వ్యవహరించారన్నారు.
టాటాసన్స్‌కు, టాటా గ్రూప్‌ కంపెనీలకు తానే వారధి అన్నట్లుగా వ్యవహఱించారని, మిస్త్రీచర్యలు టాటాగ్రూప్‌ నిర్మాణాన్ని నిర్వీర్యంచేసేవిధంగా ఉన్నాయని టాటాసన్స్‌ ఆసక్తి, అభివృద్ధికి వ్యతిరేకంగా ఉన్నాయని అన్నారు. రానురాను ప్రమోటింగ్‌ కంపెనీ డైరెక్టర్ల నిర్ణయాలకు విలువలేకుండా చేస్తూ అన్నింటా తానై అయి ఏకపక్షంగా వ్యవహరి స్తుండటంవల్లనే టాటాగ్రూప్‌ప్రతిష్టను ఇనుమడింప చేసేందుకువీలుగా తొలగింపు చర్య అనివార్యమైం దని టాటాసన్స్‌ తన అఫిడవిట్‌లో విశ్లేషించింది.